### Resume

Forvaltningen har udarbejdet en delegerings- og kompetencefordelingsplan for folkeoplysningsområdet. Planen skal endeligt godkendes af Byrådet.

### Sagsfremstilling

Forvaltningen i Kultur & Sundhed har udarbejdet en delegerings- og kompetencefordelingsplan for folkeoplysningsområdet.

Formålet med delegerings- og kompetencefordelingsplanen er primært at beskrive opgavefordelingen mellem Byrådet, Kultur- og Idrætsudvalget, Folkeoplysningsudvalget samt Kultur & Sundhedsforvaltningen med hensyn til de opgaver, som er tillagt kommunalbestyrelsen i henhold til Folkeoplysningsloven.

Delegerings- og kompetencefordelingsplanen er fastlagt med udgangspunkt i princippet om, at Folkeoplysningsudvalget har beslutningskompetence i forhold til konkrete ansøgninger og bevillinger til foreningerne, mens Kultur- og Idrætsudvalget har det overordnede ansvar for fastlæggelse af de generelle rammer og retningslinjer på området.

Delegerings- og komptencefordelingsplanen er et udtryk for den måde, hvorpå der er arbejdet med folkeoplysningsområdet indenfor de senere år.

Delegerings- og kompetencefordelingsplanen skal endeligt godkendes af Byrådet.

### Sagens videre forløb

Sagen skal behandles af Byrådet.

### Historik

Stabschefen indstiller, 24. februar 2022, pkt. 6:

at Folkeoplysningsudvalget godkender delegerings- og kompetencefordelingsplanen, og

at sagen oversendes til behandling i Kultur- og Idrætsudvalget og endelig godkendelse i Byrådet.

Beslutning fra Folkeoplysningsudvalget, 24. februar 2022, pkt. 6:

Godkendt.

Ingelise Sørensen, Philip Christensen, Simon Rasmussen og Stephan Andresen deltog ikke i sagens behandling.

Kultur- og Sundhedsdirektøren indstiller, 8. marts 2022, pkt. 44:

at delegerings- og kompetencefordelingsplanen godkendes, og

at sagen oversendes til Byrådet til endelig godkendelse.

Beslutning fra Kultur- og Idrætsudvalget, 8. marts 2022, pkt. 44:

Anbefales.

### Beslutning

Godkendt.